4. ΒΑΣΙΛΙΚΟΝ ΔΙΑΤΑΓΜΑ της 21 Ιουλ./3 Αυγ. 1937 Περί καθορισμού ανωμαλιών της φυσιολογικής καταστάσεως του οργανισμού αίτινες καθιστώσι τους υποψηφίους ακαταλλήλους δια τας υπηρεσίας Τ.Τ.Τ. Άρθρον μόνον.-Αι ανωμαλίαι της φυσιολογικής καταστάσεως του οργανισμού αι καθιστώσαι τους υποψηφίους ακαταλλήλους δια τας Υπηρεσίας Τ.Τ.Τ. καθορίζονται ως κάτωθι: 1.Άκρα αδυναμία έξεως οφειλομένη εις καχεκτικήν κατάστασιν του ατόμου. 2.Οι πάσης φύσεως διαβήται και νεφρίτιδες. 3.Τριτόγονοι συφιλιδικαί εκδηλώσεις ή τοιαύται κληρονομικής συφυλίδος προκαλούσαι δυσμορφίας και μονίμους βλάβας του σώματος. 4.Εκτεταμένα εκζέματα χρονίας φύσεως και πάσα εκτεταμένη δερματική βλάβη ούσα δυσίατος ή ανίατος. 5.Εκτεταμέναι φλεβίτιδες και ανευρίσματα. 6.Έντονοι μυϊκαί ατροφίαι μελών του σώματος, προκαλούσαι αναπηρίαν του ατόμου. 7.Τρόμοι προσώπου, μελών, διάφορα τικ προκαλούντα αναπηρίαν. 8.Αι σημαντικαί αναπηρίαι συνεπεία απωλείας μελών του σώματος, αγκυλώσεων κλπ. 9.Πάσα έντονος νευρική και φρενική νόσος. 10.Η κώφωσις ή η σημαντική βαρυκοΐα εξ οιασδήποτε αιτίας προερχομένη. 11.Απώλεια του ενός οφθαλμού και εν γένει ελάττωσις της οράσεως πέραν του 40% και μη επανορθουμένη δι’ υάλων. Ειδικώς μυωπία ανωτέρα των 9 διοπτρών, μετρουμένη κατόπιν ατροπινισμού. 12.Τα εν ενεργεία τραχώματα. 13.Πάσα φυματίωσις εν ενεργεία πνευμόνων και οιουδήποτε οργάνου. 14.Πάσα φυματίωσις μη διαπιστουμένη μόνον δια της κλινικής εξετάσεως αλλά και δια των εν χρήσει εργαστηριακών μέσων (ακτίνες, εργαστήριον κλπ.). Εις την περίπτωσιν ταύτην υπάγονται και αι πλευρίτιδες και τα μόνιμα υπολείμματα τούτων. Σελ. 71 Εκπαίδευση Ταχυδρομικών Υπαλλήλων 22.Β.β.1-4 15.Πάσα οργανική καρδιοπάθεια αφορώσα το μυοκάρδιον, το ενδοκάρδιον και το περικάρδιον έστω και καλώς αντιρροπουμένη. 16.Πάσα βαρεία ενδοκρινική διαταραχή, δίδουσα την εντύπωσιν ατελούς σωματικής και πνευματικής αναπτύξεως, και δημιουργούσα ψυχοσύνθεσιν αντικειμένην εις την απαιτουμένην τοιαύτην δια δημόσιον λειτουργόν. Εις τον επί της Συγκοινωνίας Υφυπουργόν ανατίθεμεν την δημοσίευσιν και εκτέλεσιν του παρόντος. 